อยากสอบถามคุณค่ะ ประจำเดือนไม่มาเกือบ 3 เดือน แต่ตรวจแล้วขึ้น 1 ขีด มีตกขาวสีขาวขุ่น มาเยอะ บางทีก็มีปนเขียวจางๆแต่ไม่มีกลิ่นเหม็น หน้าอกดูโตขึ้น มีน้ำใสๆไหลออกจากนมเวลาบีบค่ะ และมีน้ำหนักขึ้นมา 2 โล แต่ไม่ค่อยกินเยอะเท่าไหร่นะคะ อันนี้อาการท้องรึป่าวคะ
สวัสดีค่ะ หากตรวจหาการตั้งครรภ์อย่างถูกต้อง แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มานาน 3 เดือน อาจเกิดจากสาเหตุ เช่น1. มีน้ำหนักขึ้นมาก หรือมีโรคอ้วน2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ ซึ่งจะทำให้มีน้ำหนักเพิ่มได้4. มีพังผืดในโพรงมดลูก5. มีเนื้องอกของต่อมใต้สมอง โดยจะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้สำหรับตกขาวที่เป็นอยู่ หากไม่ได้มีปริมาณมากทุกวัน ไม่มีกลิ่นเหม็นผิดปกติ ไม่มีแสบหรือคันช่องคลอด ไม่มีปวดท้องน้อย ก็ไม่ถือเป็นตกขาวที่ผิดปกติอะไรส่วนการที่มีน้ำใสๆ ไหลจากหัวนม อาจเกิดจากการที่ไปบีบนวดคลึงบ่อยๆ ได้ หรืออาจเกิดจาความเครียด การใช้ยาฮอร์โมนต่างๆ มีเนื้องอกในเต้านมหรือเกิดจากสาเหตุเดียวกับที่ทำให้ประจำเดือนไม่มาได้คือการมีเนื้องอกในต่อมใต้สมอง เป็นต้นดังนั้น หากประจำเดือนยังคงไม่มา ก็ควรไปพบแพทย์เพื่อตรวจหาสาเหตุค่ะ และในเบื้องต้น ก็ไม่ควรไปบีบ นวดคลึงหัวนมและเต้านมอีกค่ะ